Tom Cruise bebizonyította, hogy nincs nála jobb kolléga
Kifizette a Top Gun egyik szereplőjének a pilóta iskolát.
Glen Powell hivatalosan is pilóta lett – számolt be róla a Just Jared alapján a hirado.hu. A színész azután szerezte meg a hivatalos engedélyt, hogy leforgatta Tom Cruise-zal az új Top Gun-filmet. Álma tehát valóra vált, köszönhetően Tomnak, aki kifizette neki a pilóta iskolát. Próbálj nem szerelembe esni a repüléssel, miközben a pilóták legfantasztikusabb álmát éled át a Top Gun forgatásán. Főleg, hogy közben látod, Tom Cruise hogyan csapatja. Egy forgatása nap után ő egyszerűen tovaszáll a naplementében a P-51-es vadászgépén, míg én bágyadtan becsoszogok a stáb furgonjába – meséli posztjában Glen, aki karácsonyra egy iPadet kapott kollégájától a pilóta suli letöltött tananyagával és a kurzus kifizetett számlájával. https://www.instagram.com/tv/B6OVZCigQiU/?utm_source=ig_embed Több hónapnyi tanulás, gyakorlás és levezetett óra után, már Powell is a kezében tarthatja az engedélyét.